રવિવારે પરોઢિયે ૪ વાગ્યે અમને એક વ્યક્તિનો પપ્પાના ઍક્સિડન્ટના સમાચાર આપવા માટેનો ફોન આવ્યો હતો એવું જણાવતાં તુષારે કહ્યું હતું કે ‘ફોન કરનાર વ્યક્તિએ અમને જણાવ્યું હતું કે પ્રિયદર્શની સર્કલના આહુજા બ્રિજ પાસે એક વ્યક્તિનો ઍક્સિડન્ટ થયો છે. તેઓ ટૂ-વ્હીલર ચલાવતા હતા. તેમના મોબાઇલમાંથી લાસ્ટ કૉલિંગ-નંબરમાંથી ફોન-નંબર શોધીને અમે તમને ફોન કર્યો છે. એ ફોન આવતાં અમે ધ્રૂજી ગયા હતા. અમે તરત જ મુલુંડથી પ્રિયદર્શની આવવા નીકળી ગયા હતા. ત્યાં પહોંચ્યા ત્યારે અમને ખબર પડી કે પપ્પાને સાયન હૉસ્પિટલ લઈ જવાયા છે એટલે અમે હૉસ્પિટલ પહોંચ્યા હતા, પરંતુ ત્યાંના ડૉક્ટરે પપ્પાને મૃત જાહેર કર્યા હતા.’